als_Latn dik_Latn sag_Latn
Pas ngërçit dhe mos marrveshjeve disamujore, koalicioni aktual qeverisës u bashkua në qendrën administrative të Sukthit ku ALUIZNI Durrës shpërndau katër mijë leje legalizimi.
Kryetari i Parlamentit Ilir Meta, ministri i mjedisit Lefter Koka, dhe kryebashkiaku Vangjush Dako shtrënguan duart në takimin e zhvilluar nga ALUIZN-i Durrës.
Kreu i Kuvendit pasi përgëzoi qeverinë për arritjen e objektivit me legalizimet, thumboi aleatët duke u kërkuar qytetarëve të falenderonin edhe partinë socialiste.
Meta: Kjo është një zonë e jashtëzakonshme dhe këto prona kanë një vlerë të jashtëzakonshme, dhe për shkak të zonës ku jeni. Një zonë pranë bregdetit, një zonë pranë akseve kryesore të zhvillimit të vendit dhe absolutisht që legalizimi i jep një dimension tjetër, një vlerë tjetër pronave tuaja.
Dy kundërshtarët e përhershëm Dako-Koka e morën fjalën njëri pas tjetrit.
Dako: Jemi në momentin që të gjithë ju po legalizoheni dhe për këtë dua të falenderoj qeverinë shqiptare, Kryetarin e Kuvendit dhe mazhorancën e cila ka qenë e përkushtuar për të zgjidhur këtë problem kaq të madh të banorëve të Sukthit.
Koka: Ajo që kemi kërkuar dhe ju kërkojmë në vazhdimësi, jo vetëm në këtë sektor por në të gjithë sektorët, bashkëpimi vjen më mirëbesim dhe mirëkuptim. Kjo është një punë e vështirë dhe pa pjesëmarrjen tuaj aktive, pa gjetur një mirëkuptim të përbashkët nuk do të mundemi dot të mbarojmë këto procese kaq të rëndësishme dhe kaq jetike.
ALUIZN-i Durrës pas mbylljes së procesit të legalizimeve në të gjitha qendrat administrative dikur të paazhornuara, tashmë do ta fokusoj punën në qytet.
/Ora News/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn pap_Latn als_Latn